
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 225 

11 Σεπτεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

337. Τροποποίηση της συστατικής πράξης της 

Δημοτικής Επιχείρησης Υδρευσης Αποχέτευσης 
του Δήμου Ναυπλιέων του Νομού Αργολίδος. 1 

338. Διάλυση της Δημοτικής Επιχείρησης Υδρευσης 
Αποχέτευσης Φιλιππιάδοςτου Νομού Πρεβέζης.... 2 

339 Περί οργανωμένων ταξιδιών, σε συμμόρφωση 

προς την Οδηγία 90/314 (ΕΕΙ_ 158/59) για τα οργα¬ 
νωμένα ταξίδια και τις οργανωμένες διακοπές και 
περιηγήσεις. 3 

340 Τροποποίηση του Π.Δ. 273/1993 Τροποποίηση 

των διατάξεων του Ν. 710/1977 περί Ξεναγών 
(ΦΕΚ Α’ 283/27.9.1977), σε συμμόρφωση προς το 
άρθρο 59 της Συνθήκης ΕΟΚ, σχετικά με την ελεύ¬ 
θερη παροχή υπηρεσιών (ΦΕΚ 117 Α’ 19.7.1993). 4 

341. Αντικατάσταση του παραρτήματος άρθρου 4 του 

Προεδρικού Διατάγματος 161/1992 «Διαμετα¬ 
κόμιση φυσικού αερίου μέσω μεγάλων δικτύων με¬ 
ταφοράς υψηλής πίεσης σε εναρμόνιση προς την 
Οδηγία του Συμβουλίου των Ευρωπαϊκών Κοινο¬ 
τήτων 91/296/ΕΟΚ της 31 Μάίου 1991» (ΦΕΚ 74/Α/ 
12.5.1992) σε συμμόρφωση προς την Οδηγία της 
Επιτροπής των Ευρωπαϊκών Κοινοτήτων 95/49/ΕΚ 
της 26ης Σεπτεμβρίου 1995, όπως αυτό αντικατα- 
στάθηκε με το άρθρο 1 του Προεδρικού Διατάγ¬ 
ματος 450/1995 (ΦΕΚ 263/Α/29.12.1995). 5 

342. Τροποποίηση διατάξεων του Π.Δ. 407/95 «Ηθι¬ 

κές αμοιβές διαμνημονεύσεων Αξιωματικών 
Λιμενικού Σώματος (Α’ 228). 6 

ΠΡΟΕ ΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘΜ. 337 (1) 

Τροποποίηση της συστατικής πράξης της Δημοτικής 
Επιχείρησης Ύδρευσης Αποχέτευσης του Δήμου 
Ναυπλιέων του Νομού Αργολίδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ.3τουΝ. 1069/1980 

(ΦΕΚ Α’ 191/1980). 


2. Τις διατάξεις του άρθρου 6παρ. 1 του Ν. 2307/1995 
(ΦΕΚΑ’ 113/1995). 

3. Τις διατάξεις του άρθρου 29 Α’ του Ν. 1558/1985 
(ΦΕΚΑ’ 137/1985 όπωςπροσετέθη μετο άρθρο 27του Ν. 
2081/1992 (ΦΕΚΑ’ 154/1992). 

4. Τις διατάξεις του άρθρου 278 του ΠΔ 410/1995 (ΦΕΚ 

Α’ 231/1995). 

5. Τις διατάξεις του ΠΔ/τος 495/88 (ΦΕΚΑ’ 255/88) πε¬ 
ρί συστάσεως ενιαίας επιχείρησης ύδρευσης - αποχέ¬ 
τευσης με την επωνυμία «Δημοτική Επιχείρηση 
Ύδρευσης - Αποχέτευσης του Δήμου Ναυπλιέων του 
Νομού Αργολίδος». 

6. Την 12/6.3.96 (ΦΕΚ Β’ 137/1996) κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και αποκέντρωσης «Καθορισμός αρμο¬ 
διοτήτων του Υφυπουργού Εσωτερικών, Δημόσιας 
Διοίκησης και αποκέντρωσης Λάμπρου Παπαδήμα». 

7. Την αριθμ. 25027/1984 (ΦΕΚ Β’ 244/1984) απόφαση 
του Υπουργού Εσωτερικών. 

8. Την 294/95 απόφαση του Δημοτικού Συμβουλίου 
Ναυπλιέων. 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού ή του προϋπολογισμού της Δημο¬ 
τικής Επιχείρησης Ύδρευσης - Αποχέτευσης Ναυπλίου. 

10. Την αριθμ. 282/1996 γνωμοδότηση του Συμβουλίου 
της Επικράτειας, με πρόταση του Υφυπουργού 
Εσωτερικών, Δημόσιας Διοίκησης και Αποκέντρωσης, α¬ 
ποφασίζουμε: 

Άρθρο μόνο 

Εγκρίνεται η 294/95 απόφαση του Δημοτικού Συμβου¬ 
λίου Ναυπλιέων περί τροποποίησης της συστατικής 
πράξης της Δημοτικής Επιχείρησης Ύδρευσης και 
Αποχέτευσης Ναυπλίου και το άρθρο 5 του ΠΔ/τος 495/ 
1988 περί σύστασης επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση Υδρευσης - 
Αποχέτευσης του Δήμου Ναυπλιέων του Νομού Αργο¬ 
λίδας» διαμορφώνεται ως εξής: 

Διοίκηση 

Η Επιχείρηση διοικείται από εννεαμελές Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές τους με απόφαση του Δημοτικού Συμβουλίου. 

Από τα μέλη του Διοικητικού Συμβουλίου: 

α) έξι (6) είναι αιρετοί εκπρόσωποιτου Δήμου έκτων ο¬ 
ποίων ένα προέρχεται από τη μειοψηφία. 

β) Ένα (1) είναι εκπρόσωπος του Κοινωνικού φορέα, 
Εργατικού Κέντρου Ναυπλιέων και 

γ) Δύο (2) είναι δημότες ή κάτοικοι του Δήμου 
Ναυπλιέων που έχουν πείρα ή γνώσεις σχετικές με το α¬ 
ντικείμενο της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισ¬ 
σότερους από είκοσι εργαζόμενους. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/80 και άρθρο 278 
του Π.Δ. 410/95). 

Ο πρόεδρος του Διοικητικού Συμβουλίου εκπροσωπεί 
την επιχείρηση σε όλες τις σχέσεις της, δικαστικές ή ε- 
ξώδικες και σε περίπτωση απουσίας ή κωλύματος αυτού, 
ο αντιπρόεδρος (άρθρο 5 παρ. 4 του Ν. 1069/80 και άρ¬ 
θρο 279 Π.Δ. 410/95). 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-Φ- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 338 (2) 

Διάλυση της Δημοτικής Επιχείρησης Ύδρευσης Απο¬ 
χέτευσης Φιλιππιάδος του Νομού Πρεβέζης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1069/1980 (ΦΕΚΑ’ 
191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚΑΊ13/1995). 

3. Τις διατάξεις του άρθρου 29Α’του Ν. 1558/1985 (ΦΕΚ 
Α’ 137/1985), όπως προσετέθη με το άρθρο 27 του Ν. 
2081/1992 (ΦΕΚΑ’ 154/1992). 

4 . Τις διατάξεις των άρθρων 278 και 284 του Π.Δ. 
410/1995 (ΦΕΚ Α’ 231/1995). 

5. Τις διατάξεις του Π .Δ/τος 151/1994 (ΦΕΚΑΊ 02/1994) 
«περί συστάσεως ενιαίας επιχείρησης ύδρευσης - αποχέ¬ 
τευσης με την επωνυμία «Δημοτική Επιχείρηση Ύδρευ¬ 
σης - Αποχέτευσης Φιλιππιάδος του Νομού Πρεβέζης». 

6 . Την 12/6.3.96 (ΦΕΚ Β’ 137/1996) κοινή απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Καθορισμός αρμο¬ 
διοτήτων του Υφυπουργού Εσωτερικών, Δημόσιας Διοί¬ 
κησης και Αποκέντρωσης Λάμπρου Παπαδήμα». 

7. Την αριθμ. 25027/1984 (ΦΕΚ Β’ 244/1984) απόφαση 
του Υπουργού Εσωτερικών. 

8 . Την αριθμ. 6/1996 απόφαση του Δημοτικού Συμβου¬ 
λίου Φιλιππιάδος. 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού της Δημοτικής 


Επιχείρησης Ύδρευσης - Αποχέτευσης Φιλιππιάδος. 

Την αριθμ. 281/1996 γνωμοδότηση του συμβουλίου της 
Επικράτειας με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 
Άρθρο μόνο 

Εγκρίνεται η αριθμ. 6/1996 απόφαση του Δημοτικού 
Συμβουλίου Φιλιππιάδος περί διαλύσεως της ενιαίας επι¬ 
χείρησης ύδρευσης - αποχέτευσης και διαχείρισης απορ¬ 
ριμμάτων με την επωνυμία «Δημοτική Επιχείρηση Ύδρευ¬ 
σης - Αποχέτευσης Φιλιππιάδος του Νομού Πρεβέζης» 
και καταργείταιτο Προεδρικό Διάταγμα 151/1994 (ΦΕΚΑ’ 
102/1994), μετο οποίο συστάθηκε η ανωτέρω επιχείρηση. 

Στο Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 30 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚ. ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 339 (3) 

Περί οργανωμένων ταξιδιών, σε συμμόρφωση προς την 
Οδηγία 90/314 (ΕΕΙ_ 158/59) για το οργανωμένα ταξί¬ 
δια και τις οργανωμένες διακοπές και περιηγήσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 4 και 5 του Ν. 1338/83 
«Εφαρμογή του Κοινοτικού Δικαίου» (ΦΕΚ Α’ 34), όπως 
αυτές έχουν αντικατασταθεί και τροποποιηθεί αντιστοί- 
χως με το άρθρο 65 Ν. 1892/90, με τα άρθρα 6 παρ. 4 του 
Ν. 1440/1984 και 19 του Ν. 2367/95 και με το άρθρο 6 παρ. 
5του Ν. 1440/1984. 

2. Τις διατάξεις του δεύτερου άρθρου παρ. 2 του Ν. 
2077/1992 «Κύρωση της Συνθήκης για την Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στην Τελική Πράξη Α’ 136» (τ. Α’ 
136). 

3. Τις διατάξεις του Ν. 2155/1993 (ΦΕΚ 104Α/18.6.93) 
«Κύρωση Συμφωνίας για τον Ευρωπαϊκό Οικονομικό 
Χιόρο (ΕΟΧ), μετά πρωτοκόλλων, δηλώσεων, παραρτη¬ 
μάτων, προσαρτημάτων και πρακτικών αυτής και του 
πρωτοκόλλου προσαρμογής της Συμφωνίας για τον ΕΟΧ 
μετά των παραρτημάτων τελικής πράξης και πρακτικών 
αυτού». 

4. Τις διατάξεις του Ν. 2272/1994 «Κύρωση Συνθήκης 
μεταξύ του Βασιλείου του Βελγίου: ....:... του Βασιλείου 
της Σουηδίας σχετικά με την προσχώρησή τους στην 
Ευρωπαϊκή Ένωση (τ. Α 230). 

5. Το ΠΔ 27/96 (ΦΕΚ 19/Α/1.2.96) «περί συγχώνευσης 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

6 . Τις διατάξεις του άρθρου 27 του Ν. 2081/1992 (τ. Α’ 
154), με το οποίο προσετέθη το άρθρο 29 Α στο Ν. 1559/ 
1985 «Κυβέρνηση και Κυβερνητικά Όργανα» (τ. Α 137). 

7. Τις διατάξεις της παραγρ. 1 εδάφια α και γ και της πα- 
ραγρ. 2 του άρθρου 157 του Ν.Δ. 187/73 «Περί Κώδικος 
Δημοσίου Ναυτικού Δικαίου» (τ. Α261) καιταεκάστοτεεκ- 
διδόμενα κατ’ άρθρο 272 ΚΔΝΔ Προεδρικά Διατάγματα, 
καθώς και το άρθρο 1 του ΝΔ 471/70 (τ. Α57) 

8. Την εισήγηση του Γ ενικού Γ ραμματέα ΕΟΤ και την υπ 
αρ.94της 14.2.95 Απόφασηςτου Διοικητικού Συμβουλίου 
ΕΟΤ. 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού. 

10. Τηνυπ’ αριθμ. 370/1996 γνωμοδότηση του Συμβου¬ 
λίου Επικράτειας μετά από πρόταση των Υπουργών 
Εθνικής Οικονομίας, Ανάπτυξης και Εμπορικής Ναυτι¬ 
λίας, αποφασίζουμε: 

Άρθρο 1 
Σκοπός 

Με τις διατάξεις του π.Δ/τος αυτού εναρμονίζεται η 
Ελληνική Νομοθεσία, προς τιςδιατάξεις της Οδηγίας του 
Συμβουλίου, 90/314/ΕΟΚ της 13ης Ιουνίου 1990 «για τα 
οργανωμένα ταξίδια και τις οργανωμένες διακοπές και 
περιηγήσεις (Ε.Ε.Ε. 158/59 της 13.6.90) : Οι διατάξεις του 
παρόντος εφαρμόζονται στα οργανωμένα ταξίδια και τις 
οργανωμένες διακοπές και περιηγήσεις που πωλούνται ή 
προσφέρονται προς πώληση στο έδαφος της Ευρω¬ 
παϊκής Ένωσης ή της Ευρωπαϊκής Ζώνης Ελευθέρων 
Συναλλαγών, πληντης Ελβετίας. 

Άρθρο 2 
Ορισμοί 

Κατά την έννοια του παρόντος: 

1 «Οργανωμένο ταξίδι» είναι προκαθορισμένος συν¬ 
δυασμός τουλάχιστον δύο εκ των ακόλουθων στοιχείων, 
ήτοι μεταφοράς, διαμονής, άλλων τουριστικών υπηρε¬ 
σιών μη συμπληρωματικών της μεταφοράς ή της διαμο- 
νήςπου αντιπροσωπεύουν σημαντικό τμήματου οργανω¬ 
μένου ταξιδιού, εφόσον η εν λόγω παροχή υπερβαίνει τις 
24 ώρες ή περιλαμβάνει μία διανυκτέρευση και πωλείται ή 
προσφέρεται προς πώληση σε μία συνολική τιμή. 
Οργανωμένο ταξίδι θεωρείται και όταν η παροχή των επί 
μέρους υπηρεσιών ενός και του αυτού οργανωμένου τα¬ 
ξιδιού γίνεται με χωριστή τιμολόγηση. 

2. «Διοργανωτής» είναι το πρόσωπο Φυσικό ή Νομικο, 
το οποίο κατ’ επάγγελμα διοργανώνει οργανωμένα ταξί¬ 
δια και τα πωλεί ή τα προσφέρει προς πώληση απ’ ευθεί¬ 
ας ή μέσω πωλητή. 

3. «Πωλητής» είναι το πρόσωπο, Φυσικό ή Νομικο που 
πωλεί ή προσφέρει προς πώληση το οργανωμένο ταξίδι 
που έχει προγραμματίσει ο διοργανωτής. 

4. «Καταναλωτής» είναι το πρόσωπο που αγοράζει η α¬ 
ναλαμβάνει να αγοράσει το οργανωμένο ταξίδι (κύριος 
συμβαλλόμενος) ή κάθε πρόσωπο εξ ονόματος του οποί¬ 
ου ο κύριος συμβαλλόμενος αναλαμβάνει να αγοράσει το 
οργανωμένο ταξίδι (άλλοι δικαιούχοι) ή κάθε άλλο πρό¬ 
σωπο στο οποίο ο κύριος συμβαλλόμενος ή ένας από 
τους άλλους διακαιούχους εκχωρείτο οργανωμένο ταξί¬ 
δι (εκδοχέας). 

5. «Σύμβαση» είναι η συμφωνία που συνδεει τον κατα¬ 
ναλωτή με τον διοργανωτή ή/ και με τον πωλητή. 

Άρθρο 3 

Πληροφόρηση - Διαφήμιση 

1. Κάθε περιγραφή του οργανωμένου ταξιδιού, που κοι¬ 
νοποιείται υποχρεωτικά πριν από τη σύναψη της σύ μβασης, 
από τον διοργανωτή ή τον πωλητή στον καταναλωτή, ως ε¬ 
πίσης η τιμή του οργανωμένου ταξιδιού και όλοι οι όροι αυ¬ 
τής δεν πρέπει να περιλαμβάνουν απατηλές ενδείξεις. 


2. Εάν τίθεται στη διάθεση του καταναλωτή διαφημιστι¬ 
κό φυλλάδιο, αυτό πρέπει να αναφέρει κατά τρόπο ευα¬ 
νάγνωστο, σαφή και επακριβή, την τιμή καθώς και τις κα¬ 
τάλληλες πληροφορίες, όσον αφορά: 

α. στον προορισμό και στα μέσα μεταφοράς, στα χαρα¬ 
κτηριστικά και στις κατηγορίες των χρησιμοποιουμένων 
μεταφορικών μέσων, 

β. στοντύποτου καταλύματος, στη θέση του, την κατη¬ 
γορία ή στο επίπεδο ανέσεων και στα κυριότερα χαρα¬ 
κτηριστικά, στον χαρακτηρισμό και στηντουριστική κατά¬ 
ταξή του, σύμφωνα με την ισχύουσα νομοθεσία, 
γ. στα παρεχόμενα γεύματα, 
δ. στο δρομολόγιο, 

ε. στις πληροφορίες γενικού χαρακτήρα σχετικά με 
τους όρους που ισχύουν όσον φορά στα διαβατήρια και 
στις θεωρήσεις καθώς και στις υγειονομικές διατυπώ¬ 
σεις που απαιτούνται για το ταξίδι και τη διανομή. 

στ. στο ποσό ή ποσοστό της τιμής που πρέπει να κατα¬ 
βληθεί ως προκαταβολή και στο χρονοδιάγραμμα εξό¬ 
φλησης του υπολοίπου, 

ζ. αν η πραγματοποίηση του οργανωμένου ταξιδιού, α¬ 
παιτεί ένα ελάχιστο αριθμό ατόμων και, στην περίπτωση 
αυτή, την προθεσμία για την ειδοποίηση του καταναλω¬ 
τή, σε περίπτωση ματαίωσης του ταξιδιού. 

3. Οι πληροφορίες που περιλαμβάνονται στο διαφημι¬ 
στικό φυλλάδιο δεσμεύουν τον διοργανωτή ή τον πωλη¬ 
τή, ακτός εάν: 

α. Οι μεταβολές που επήλθαν στις πληροφορίες αυτές 
έχουν κοινοποιηθεί στον καταναλωτή εγγράφως ή με άλ¬ 
λο εύληπτο τρόπο και πάντως πριν από τη σύναψη της 
σύμβασης, κάθε δε δυνατότητα μεταβολήςτου προγράμ¬ 
ματος θα πρέπει να προβλέπεται ρητά στη σύμβαση. 

β. Πρόκειται για μεταγενέστερες της σύμβασης μετα¬ 
βολές, που επήλθαν μετά από συμφωνία των συμβαλλο- 
μένων μερών. 

4. Στο διαφημιστικό φυλλάδιο πρέπει να αναφέρονται 
ρητά οι ανωτέρω δεσμεύσεις του διοργανωτή/πωλητή με 
τις σχετικές εξαιρέσεις. 

Άρθρο 4 

Σύμβαση 

1. α. Ο διοργανωτής και/ή ο πωλητής παρέχουν στον 
καταναλωτή πριν από την σύναψη της σύμβασης, γρα- 
πτώς ή υπό άλλη πρόσφορη μορφή, τις γενικές πληρο¬ 
φορίες σχετικά με τους όρους που ισχύουν όσον αφορά 
στα διαβατήρια και στις θεωρήσεις, στο απαιτούμενο συ¬ 
νήθως προς έκδοσή τους χρονικό διάστημα καθώς και 
πληροφορίες σχετικά με τις αναγκαίες για το ταξίδι και 
την παραμονή υγειονομικές διατυπώσεις. 

β. Ο διοργανωτής ή/και ο πωλητής παρέχουν στον κα¬ 
ταναλωτή εγκαίρως και πριν απάτην έναρξη του ταξιδιού 
γραπτώς ή υπό άλλη πρόσφορη μορφή, πληροφορίες 
σχετικά με τα ωράρια, τις ενδιάμεσες στάσεις, τις αντα¬ 
ποκρίσεις, τη θέση του ταξιδιώτη καθώς και το όνομα, τη 
διεύθυνση και τον αριθμό τηλεφώνου του τοπικού αντι¬ 
προσώπου του διοργανωτή και/ή του πωλητή ή ελλείψει 
τούτου, το όνομα, την διεύθυνση και τον αριθμό τηλεφώ¬ 
νου των τοπικών φορέων που μπορούν να βοηθήσουν σε 
περίπτωση δυσχερειών. 

Σε περίπτωση παντελούς ελλείψεως των ανωτέρω α¬ 
ντιπροσώπων ή φορέων δίδεται στον καταναλωτή αριθ¬ 
μός τηλεφώνου επείγουσας ανάγκης ή κάθε άλλη πλη¬ 
ροφορία που του επιτρέπει να έρθει σε επαφή με τον 
διοργανωτή και/ή τον πωλητή. 

Όσον αφορά στα ταξίδια ανηλίκων εξωτερικού ή εσω¬ 
τερικού, χορηγούνται στον συμβληθέντα για λογαρια¬ 
σμό του ανηλίκου πληροφορίες που του επιτρέπουν να 
έρθει απευθείας σε επαφή ή με τον ανήλικο ή με τον επί 
τόπου υπεύθυνο για τη διαμονή του. 

Ο διοργανωτής ή/και οπωλητής ενημερώνουν υποχρε¬ 
ωτικά τον καταναλωτή, πριν από τη σύναψη της σύμβα¬ 
σης, σχετικά με την υποχρέωσή τους να καλύπτουν με 
σχετική ειδική ασφάλιση εγγυήσεων των άρθρων 5 και 7 
του παρόντος, ήτοι τους κινδύνους μη εκτέλεσης ή πλημ¬ 
μελούς εκτέλεσης της σύμβασης εκ μέρους των, καθώς 
και αφερεγγυότητας ή πτώχευσής των. 

Ο διοργανωτής ή/και ο πωλητής ενημερώνουν επίσης 
τον καταναλωτή για τη δυνατότητα προαιρετικής σύνα¬ 
ψης ασφαλιστικής συμβάσεωςπου θα καλύπτειτα έξοδα 
σε περίπτωση ατυχήματος ή ασθένειας του καταναλωτή. 

2. Κατά την κατάρτιση της σύμβαση πρέπει να τηρού¬ 
νται οι εξής αρχές: 

α) Ανάλογα με το οργανωμένο ταξίδι, η σύμβαση πρέ¬ 
πει να περιλαμβάνει τα κατωτέρω στοιχεία: 

• Τονπροορισμόήτουςπροορισμούςτουταξιδιού και, 
όταν προβλέπονται πλείονες παραμονές, περιόδους και 
ημερομηνίες, ώρες και τόπους αναχώρησης και επιστρο¬ 
φής. 

• Τα μέσα μεταφοράς, τα χαρακτηριστικά και τις κατη¬ 
γορίες των χρησιμοποιουμένων μεταφορικών μέσων, τις 
ημερομηνίες, ώρες και τόπους αναχώρησης και επιστρο¬ 
φής, ως και τα διανυόμενα χιλιόμετρα ημερησίως. 

• Όταν το οργανωμένο ταξίδι συμπεριλαμβάνει διανυ- 
κτερεύσεις, πρέπει να παρέχονται λεπτομερώς πληροφο¬ 
ρίες σχετικά με το κατάλυμα, τον τύπο, την άδεια λει¬ 
τουργίας, τη θέση ή την τουριστική κατηγορία του, το ε¬ 
πίπεδο ανέσεων και τα κυριότερα χαρακτηριστικά, 
σύμφωνα με τη νομοθεσίατου συγκεκριμένου κράτους υ¬ 
ποδοχής, καθώς επίσης τα παρεχόμενα γεύματα και τις 
λοιπές προσφερόμενες υπηρεσίες. 

Εφόσον, σύμφωνα με τη νομοθεσίατου κράτους υπο¬ 
δοχής απαιτείται τα τουριστικά καταλύματα να καλύπτο¬ 
νται με άδεια λειτουργίας ή και ίδρυσης ή άλλη άδεια αρ¬ 
μόδιας αρχής, θα πρέπει να αναφέρεται ρητά η ύπαρξη 
τέτοιας άδειας εν ισχύι. 

• Αν η πραγματοποίηση του οργανωμένου ταξιδιού α¬ 
παιτεί ένα ελάχιστο αριθμό ατόμων και, στην περίπτωση 
αυτή, την προθεσμία για την ειδοποίηση του καταναλωτή 
σε περίπτωση ματαίωσης του ταξιδιού. 

• Το δρομολόγιο. 

• Τις επισκέψεις, τις εκδρομές ή άλλες υπηρεσίες που 
συμπεριλαμβάνονται στη συμφωνηθείσα συνολική τιμή 
του οργανωμένου ταξιδιού. 

• Το όνομα και τη διεύθυνση του διοργανωτή, του πω- 
λητή και του ή των ασφαλιστών, τον αριθμό του ασφαλι¬ 
στηρίου συμβολαίου και το ποσό της ασφαλιστικής κάλυ¬ 
ψης και την ύπαρξη των λοιπών εγγυήσεων των άρθρων 5 
και 7 του παρόντος. 

• Την τιμή του οργανωμένου ταξιδιού, καθώς και κάθε 
ενδεχόμενη αναθεώρηση της τιμής δυνάμει του άρθρου 
4, παράγραφος 4 και τα ενδεχόμενα τέλη και φόρους που 
οφείλονται για ορισμένες υπηρεσίες (φόροι αεροδρομί¬ 
ου, αποβίβασης ή επιβίβασης σε λιμένες και αερολιμένες, 
τέλη παραμονής), εφ' όσον δεν περιλαμβάνονται στην τι¬ 
μή του οργανωμένου ταξιδιού. 

• Το χρονοδιάγραμμα και τις λεπτομέρειες πληρωμής 

της τιμής. 

• Τις ιδιαίτερες επιθυμίες που ο καταναλωτής γνωστο¬ 


ποιεί στο διοργανωτή ή στον πωλητή τη στιγμή της κρά¬ 
τησης, τις οποίες αμφότεροι έχουν αποδεχθεί. 

• Τις προθεσμίες εντός των οποίων ο καταναλωτής θα 
πρέπει ενδεχομένως να διαμαρτυρηθεί για τη μη εκτέλε¬ 
ση ή την πλημμελή εκτέλεση της σύμβασης. 

• β. Η σύμβαση συνομολογείται γραπτώς και αντίγρα¬ 
φό της λαμβάνει ο καταναλωτής, επί αποδείξει, προ της υ¬ 
πογραφής της ώστε να δύναται να λάβει έγκαιρα γνώση 
των όρων τους οποίους περιέχει. Η ανωτέρω υποχρέωση 
δεν πρέπει να εμποδίζει να γίνονται καθυστερημένες κρα¬ 
τήσεις ή κρατήσεις της τελευταίας στιγμής και γενικά να 
συνάπτονται συμβάσεις. 

3. Σε περίπτωση που ο καταναλωτής κωλύεται να συμ- 
μετάσχει στο οργανωμένο ταξίδι μπορεί να εκχωρεί την 
κράτησήτου, αφού ενημερώσειτον διοργανωτή ήτονπω- 
λητή 5 εργάσιμες ημέρες πριν την αναχώρηση, σε πρό¬ 
σωπο που πληροί όλους τους απαιτούμενους όρους για 
το οργανωμένο ταξίδι. Όσον αφορά στις θαλάσσιες με¬ 
ταφορές η προθεσμία για την ως άνω εκχώρηση ανέρχε¬ 
ται σε 10 ημέρες. 

Ο εκχωρών και ο εκδοχέας ευθύνονται αλληλεγγύως έ¬ 
ναντι του αντισυμβαλλομένου τους, διοργανωτή ή πωλη¬ 
τή να καταβάλλουν σ’ αυτόντο τυχόν οφειλόμενο υπόλοι¬ 
πο του ποσού καθώς και τα ενδεχομένως πρόσθετα έξο¬ 
δα της εκχώρησης αυτής. 

4. α. Οι καθοριζόμενες στη σύμβαση τιμές δεν αναθεω¬ 
ρούνται, εκτός αν προβλέπεται ρητά στη σύμβαση η δυ¬ 
νατότητα αυξομειώσεώς τους καθώς και ο επακριβής 
τρόπος υπολογισμού τους εφ’ όσον πρέπει να ληφθούν 
υπ’ όψη μεταβολές σχετικά με το κόστος μεταφοράς, συ¬ 
μπεριλαμβανομένων των καυσίμων, των τελών και φόρων 
που οφείλονται για ορισμένες υπηρεσίες, όπως φόροι α¬ 
εροδρομίου, επιβίβασης ή αποβίβασης σε λιμένες και αε¬ 
ρολιμένες, καθώς και των εφαρμοζομένων στο συγκεκρι¬ 
μένο οργανωμένο ταξίδι τιμών συναλλάγματος. 

β. Η καθοριζόμενη στη σύμβαση τιμή δεν μπορεί να 
προσαυξηθεί κατά τη διάρκεια των 20 ημερών που προη¬ 
γούνται της προβλεπόμενης ημερομηνίας αναχώρησης.. 

5. Όταν πριν από την αναχώρηση ο διοργανωτής υπο¬ 
χρεωθεί νατροποποιήσει σε σημαντικό βαθμό, ένα από τα 
ουσιαστικά στοιχεία της σύμβασης, όπως την τιμή, πρέπει 
να το γνωστοποιήσει το ταχύτερο δυνατόν στον κατανα¬ 
λωτή, ο οποίος δικαιούται: 

• Είτε να καταγγείλει τη σύμβαση χωρίς να υποστεί κυ¬ 
ρώσεις. 

• Είτε να αποδεχθεί μια τροποποιητική πράξη της συμ- 
βάσεως που θα καθορίζει τις επελθούσες τροποποιήσεις 
και την επίπτωσή τους στις τιμές. 

Ο καταναλωτής πρέπει να γνωστοποιείτην απόφασή του 
στο διοργανωτή ή τον πωλητή, το συντομότερο δυνατόν. 

6 . Εάν ο καταναλωτής καταγγείλει τη σύμβαση σύμφω¬ 
να με την παράγραφο 5 του παρόντος άρθρου ή εάν για 
οιονδήποτε λόγο που δεν οφείλεται σε υπαιτιότητα του 
καταναλωτή, ο διοργανωτής ματαιώσει το οργανωμένο 
ταξίδι πριν από τη συμφωνηθείσα ημερομηνία αναχώρη¬ 
σης, ο καταναλωτής δικαιούται να απαιτήσει: 

• είτε ένα άλλο οργανωμένο ταξίδι ιδίας ή ανώτερης 
ποιότητας, εφ’ όσον ο διοργανωτής και / ή ο πωλητής δύ- 
ναται να το προτείνει. Εάν όμως το προσφερόμενο οργα¬ 
νωμένο ταξίδι είναι κατώτερης ποιότητας, ο διοργανωτής 
υποχρεούται να καταβάλει στον καταναλωτή τη διαφορά 
της τιμής, 

• είτε να ζητήσει την επιστροφή το συντομότερο δυνα- 

τόντων καταβληθέντων από αυτόνποσών βάσει της σύμ¬ 
βασης. 

Στις ανωτέρω περιπτώσεις, ο καταναλωτής διατηρεί εν¬ 
δεχομένως την αξίωση αποζημιώσεως κατά του διοργα¬ 
νωτή ή του πωλητή για μη εκπλήρωση της σύμβασης, 
σύ μφωνα με τις διατάξεις της κείμενης νομοθεσίας, εκτός 
εάν η ματαίωση οφείλεται: 

• είτε στη μη συμπλήρωση του απαιτούμενου ελάχι¬ 
στου αριθμού συμμετεχόντων στο οργανωμένο ταξίδι και 
ο καταναλωτής πληροφορήθηκε τη ματαίωση γραπτώς 
και εντός των προθεσμιών που προβλέπονται στην περι¬ 
γραφή του οργανωμένου ταξιδιού, 

• είτε σε ανωτέρα βία και όχι σε υπεράριθμες κρατή¬ 
σεις, δηλαδή σε περιστάσεις που είναι ξένες προς τη βού¬ 
ληση του διοργανωτή / πωλητή ασυνήθεις και απρόβλε¬ 
πτες, των οποίων οι συνέπειες δεν θα μπορούσαν να απο¬ 
φευχθούν όση επιμέλεια και αν είχει καταβληθεί. 

7. Εάν μετά την αναχώρηση του καταναλωτή, υπάρξει α¬ 
δυναμία παροχής σημαντικού τμήματος των προβλεπομέ- 
νων στη σύμβαση υπηρεσιών, ο διοργανωτής προβαίνει σε 
άλλους διακανονισμούς, χωρίς πρόσθετη επιβάρυνση του 
καταναλωτή για τη συνέχιση του οργανωμένου ταξιδιού 
και ενδεχομένως αποζημιώνει τον καταναλωτή. Το ύψος 
της αποζημιώσεως καθορίζεται βάσει της διαφοράς μετα¬ 
ξύ προβλεπομένων και παρασχεθεισών υπηρεσιών. 

Στην περίπτωση που είναι αδύνατον να επέλθει ένας τέ¬ 
τοιος διακανονισμός ή ο καταναλωτής δεν τον αποδέχε¬ 
ται για βάσιμους λόγους, ο διοργανωτής παρέχει στον κα¬ 
ταναλωτή, χωρίς πρόσθετη επιβάρυνση, ανάλογο μετα¬ 
φορικό μέσο για να επιστρέφει στον τόπο αναχώρησης ή 
σε οποιοδήποτε άλλο σημείο επιστροφής είχε συμφωνη- 
θεί και ενδεχομένως τον αποζημιώνει σύμφωνα με τις κεί¬ 
μενες διατάξεις της κείμενης Νομοθεσίας. 

Άρθρο 5 

Συμβατική Ευθύνη 

1 . Ο διοργανωτής και / ή ο πωλητής που είναι συμβαλ¬ 
λόμενα μέρη στη σύμβαση, όπως αυτή ορίζεται στο άρ¬ 
θρο 2, παράγραφος 5, φέρουν ευθύνη έναντι του κατανα¬ 
λωτή για την καλή εκπλήρωση των υποχρεώσεων που α¬ 
πορρέουν από τη εν λόγω σύμβαση, ασχέτως του αν οι 
υποχρώσεις αυτές πρόκαιται να εκτελεσθούν από τους ί¬ 
διους ή από άλλους παρέχοντες υπηρεσίες, εφόσον αυ¬ 
τές αποτελούν τμήμα της σύμβασης και με την επιφύλαξη 
του δικαιώματος αναγωγής του διοργανωτή και / ή του 
πωλητή κατά των παρεχόντων υπηρεσίες. 

2. α) Όσον αφορά της ζημιές που υφίσταται ο κατανα¬ 
λωτής, λόγω μη εκτέλεσης ή πλημελλούς εκτέλεσης της 
σύμβασης, ο διοργανωτής και / ή ο πωλητής φέρουν ευ¬ 
θύνη, εκτός εάν η μη εκτέλεση ή η πλημμελής εκτέλεση 
δεν οφείλεται ούτε σε δική τους υπαιτιότητα ούτε σε υ¬ 
παιτιότητα κάποιου άλλου παρέχοντος υπηρεσίες, διότι. 

• είτε για τις παραλείψεις που σημειώθηκαν κατά την ε¬ 
κτέλεση της σύμβασης ευθύνεται αποκλειστικά ο κατανα¬ 
λωτής. 

• είτε για τις παραλείψεις αυτές ευθύνεται αποκλειστι¬ 
κά τρίτο πρόσωπο, ξένοπροςτηνπαροχήτων υπηρεσιών 
που προβλέπονται στη σύμβαση και οι συμβαλλόμενοι 
δεν θα μπορούσαν να τις προβλέψουν ή αποτρέψουν. 

• είτε οιπαραλείψεις αυτές οφείλονται σε ανωτέρα βία, 
όπως αυτή ορίζεται στο άρθρο 4, παράγρ. 6, τελευταίο ε¬ 
δάφιο ή σε γεγονός που ούτε ο διοργανωτής και / ή ο πω¬ 
λητής, ούτε ο παρέχων υπηρεσίες θα μπορούσαν, με όλη 


την απαιτούμενη επιμέλεια να προβλέψουν ή να αποτρέ¬ 
ψουν. 

β) Στην ανωτέρω δεύτερη και τρίτη περίπτωση ο διορ¬ 
γανωτής ή / και ο πωλητής, που είναι συμβαλλόμενα μέρη 

στη σύμβαση, οφείλουν να επιδείξουντην προσήκουσα ε¬ 
πιμέλεια προκειμένου να συνδράμουν τον καταναλωτή 
που ευρίσκεται σε δύσκολη θέση. 

γ) Όσον αφορά της ζημιές που προκύπτουν από τη μη ε¬ 
κτέλεση ή την πλημμελή εκτέλεση των παροχών του οργα¬ 
νωμένου ταξιδιού η αποζημίωση περιορίζεται σύμφωνα με 
τις περί ευθύνης διατάξεις των διεθνών συμβάσεων οι ο¬ 
ποίες δεσμεύουν τη χώρα καιδιέπουντις εν λόγω παροχές. 

δ) Εύλογος περιορισμός της αποζημιώσεως δύναται, ε¬ 
πίσης, να προβλέπεται στη σύμβαση για τις λοιπές ζημίες, 
εκτός των σωματικών βλαβών που προκύπτουν από τη μη 
εκτέλεση ή την πλημμελή εκτέλεση των παροχών του ορ¬ 
γανωμένου ταξιδιού. 

3. Μετηνεπιφύλαξητουτετάρτου εδαφίου της παραγρ. 

2 οι λοιποί όροι του παρόντος άρθρου δεν μπορούν ν’ α¬ 
ποτελόσουν αντικείμενο παρεκκλίσεως δυνάμει συμβατι¬ 
κής ρήτρας. 

4.0 καταναλωτής υποχρεούται να γνωστοποιεί γρα¬ 
πτώς, άνευ υπαιτίου βραδύτητας, στο συγκεκριμένο πα- 
ρέχοντα υπηρεσίες καθώς και στον διοργανωτή και /ή τον 
πωλητή, κάθε ελάττωμα κατά την εκτέλεση της συμβάσε- 
ωςπου διαπιστώνεται επί τόπου από αυτόν. 

Στη σύμβαση πρέπει να γίνεται σαφής και επακριβής 
μνεία της υποχρέωσης αυτής. 

5.α. Τα φυσικά ή νομικά πρόσωπα, τα οποία παρέχουν 
υπηρεσίες οργανωμένων ταξιδιών, υποχρεούνται να είναι 
εφοδιασμένα μετην προβλεπόμενη από το νόμο άδεια και 
συγκεκριμένα: 

1) Τα τουριστικά γραφεία γενικού και εσωτερικού του¬ 
ρισμού, μετην άδεια λειτουργίας των άρθρων 3 και 4του 
Ν. 393/76 (τ. 199 Α’) «περί ιδρύσεως και λειτουργίας του¬ 
ριστικών γραφείων». 

2) Τα ναυλομεσιτικά γραφεία με την άδεια λειτουργίας 
της παρ. 2 του άρθρου 4 του Ν. 438/76 (τ. 256Α’) «περί 
τουριστικών πλοίων και πλοιαρίων και ναυταθλητικών 
σκαφών και ρυθμίσεως δασμολογικών και φορολογικών 
θεμάτων επί πλοίων ως και επί πλοιαρίων αναψυχής» ό¬ 
πως συμπληρώθηκε και ισχύει με τις παραγράφους 3 και 
4 του άρθρου 2 και τα άρθρα 3 και 4 της υπ’ αριθμ. 
531353/ειδ. αρ. 129/2.7.77 Κ.Α. Υπουργών Προεδρίας 
Κυβερνήσεως και Εμπορικής Ναυτιλίας. 

3) Τα τουριστικά καταλύματα, κύρια και μη κύρια ξενο¬ 
δοχειακά, με τις άδειες λειτουργίας του άρθρου 3, παρ. 3 
επ.του Ν. 2160/93 (τ. 118Α’). 

4) Οι θαλάσσιοι μεταφορείς με όλα τα απαιτούμενα από 
τη σχετική νομοθεσία, προκειμένου για επιβατηγό πλοία 
περιηγητικών πλόων, πιστοποιητικά. 

β. Οι διοργανωτές ή οι πωλητές οργανωμένων ταξιδιών 
των εδαφ. 1,2 και 3της παρ. 5 ατού παρόντος άρθρου ο¬ 
φείλουν να συνάπτουν ασφαλιστήριο συμβόλαιο αστικής 
επαγγελματικής ευθύνης, προερχομένης εκ λαθών και 
παραλείψεων κατά την άσκηση του επαγγέλματος τους, 
με νομίμως λειτουργούσα στην Ελλάδα ή σε άλλο κράτος 
μέλος των Ευρωπαϊκών Κοινοτήτων ασφαλιστική εται¬ 
ρεία. Το συμβόλαιο θα καλύπτει τυχόν αξιώσεις κατανα¬ 
λωτών οι οποίες προέρχονται από τη μη εκτέλεση ή την 
πλημμελή εκτέλεση της τουριστικής συμβάσεως όπως 
αυτή ορίζεται στο παρόν. 

Στην υποχρέωση αυτή υπόκεινται και τα ήδη λειτουρ- 

γούντατουριστικά γραφεία απάτης ενάρξεωςισχύοςτου 
παρόντος εφόσον διοργανώνουν ή πωλούν οργανωμένα 
ταξίδια. 

Άρθρο 6 

Υποχρέωση παροχής εξηγήσεων 

Ο διοργανωτής ή / και ο πωλητής, ή το τοπικός αντιπρό¬ 
σωπός τους, εφόσον υπάρχει, θα πρέπει, σε περίπτωση 
συγκεκριμένης εγγράφου διαμαρτυρίας, καλούμενοι από 
την εποπτεύουσα αρχή, να είναι σε θέση να παρέχουν ε¬ 
ξηγήσεις και να αποδεικνύουν ότι ενήργησαν επιμελώς για 
την εξεύρεση κατάλληλων λύσεων, σύμφωνα μετις διατά¬ 
ξεις του παρόντος. Εποπτεύουσα αρχή για μεν τους διορ¬ 
γανωτές / πωλητές των εδαφ. 1,2,3 της παρ. 5 εδ. α του 
άρθρου 5 είναι ο ΕΟΤ, για δε εκείνους του εδαφ. 4το ΥΕΝ. 

Άρθρο 7 

Αφερεγγοότητα - Πτώχευση 

1. Η σύναψη ασφαλιστικής σύμβασης, όπως αυτή ορί¬ 
ζεται στο άρθρο 5, παράγραφος 5, καλύπτει σε περίπτω¬ 
ση αφερεγγυότητας ή πτώχευσης του διοργανωτή και / ή 
του πωλητή πέραν των άλλων αξιώσεων, την υποχρέωση 
επιστροφής των καταβληθέντων και τον επαναπατρισμό 
του καταναλωτή. 

2. Για την περίπτωση αφερεγγυότητας ή πτώχευσης, στο 
ασφαλιστήριο συμβόλαιο θα πρέπει ν αναφέρεται και ο 
τρόπος άμεσης καταβολής των εξόδων επαναπατρισμού. 

3. Οι κίνδυνοι του άρθρου αυτού και οι αντίστοιχες α¬ 
ξιώσεις του καταναλωτή, είναι δυνατόν εναλλακτικά να 
καλύπτονται με τραπεζικές εγγυήσεις. Σε περίπτωση που 
διοργανωτής ή πωλητής οργανωμένου ταξιδιού είναι του¬ 
ριστικό γραφείο, η κάλυψη των αναφερομένων στην παρ. 

1 του άρθρου αυτού κινδύνων, μπορεί να εξασφαλίζεται 
εναλλακτικά προς το ασφαλιστήριο συμβόλαιο και τις 
τραπεζικές εγγυήσεις, από ειδικό κοινό ταμείο. 

Άρθρο 8 

Κυρώσεις 

Στους παραβάτες των διατάξεων του παρόντος, επι¬ 
βάλλονται οι ακόλουθες διοικητικές κυρώσεις: 

α) Στους έκτων διοργανωτών ή πωλητώνπου είναι του¬ 
ριστικά γραφεία, οι προβλεπόμενες από τα άρθρα 11 και 
12 του Ν. 393/76 (τ. 199 Α’). 

β) Στους εκ των διοργανωτών ή πωλητών που είναι ναυ- 
λομεσιτικά γραφεία, οι προβλεπόμενες από την παρ. 11 
της 531353/ειδ. αριθ. 129/2.7.77 κοινής απόφασης 
Υπ.Προεδρίας και Εμπορικής Ναυτιλίας. 

γ) Στους εκ των διοργανωτών ή πωλητών που είναι επι¬ 
χειρηματίες ξενοδοχειακών καταλυμάτων οι προβλεπό¬ 
μενες από την παρ. 10 του άρθρου 4 του Ν. 2160/93 (τ. 
118Α’). 

δ) Στους εκ των διοργανωτών ή πωλητών που είναι θα¬ 
λάσσιοι μεταφορείς οι οποίοι εκτελούν οργανωμένα ταξί¬ 
δια με επιβατηγό πλοία περιηγητικών πλόων, επιβάλλεται 
από τις αρμόδιες λιμενικές Αρχές το προβλεπόμενο στην 
παράγρ. 1 εδάφ. ατού άρθρου 157του Ν.Δ. 187/73«Περί 
Κώδικος Δημοσίου Ναυτικού Δικαίου» (ΦΕΚ 261 Α) πρό¬ 
στιμο, το όριο του οποίου ανέρχεται στο καθοριζόμενο α¬ 
πό τα εκάστοτε εκδιδόμενα κατ’ άρθρο 272 ΚΔΝΔ 
Προεδρικά Διατάγματα. Η παράγρ. 1 εδάφ. γ και η παρά¬ 
γρ. 2 του άρθρου 157 ΚΔΝΔ εφαρμόζονται αναλόγως και 
επί του κατά τα ανωτέρω επιβαλλομένου προστίμου ως 
προς το οποίο ισχύει καιτο άρθρο 1 του ΝΔ 471/70 (τ.Α57). 


Άρθρο 9 

Το παρόν Π.Δ. αρχίζει να ισχύει από τη δημοσίευσή του 
στην Εφημερίδα της Κυβέρνησης. Στους Υπουργούς 
Ανάπτυξης και Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος. 


Αθήνα, 5 Σεπτεμβρίου 1996 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 340 (4) 

Τροποποίηση του Π.Δ. 273/1993 Τροποποίηση των δια¬ 
τάξεων του Ν. 710/1977 περί =εναγών (ΦΕΚ Α’ 
283/27.9.1977), σε συμμόρφωση προς το άρθρο 59 
της Συνθήκης ΕΟΚ, σχετικά με την ελεύθερη παροχή 
υπηρεσιών (ΦΕΚ 117 Α’/19.7.1993). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις των άρθρων 3 και 4 του Ν. 1338/83 
«Εφαρμογή του Κοινοτικού Δικαόυ» (ΦΕΚ Α’ 34), όπως 
αυτές είχαν αντικατασταθεί και τροποποιηθεί αντιστοί- 
χως με το άρθρο 65 του Ν. 1892/1990 και με τα άρθρα 6 
παρ. 4του Ν. 1440/84 και 19 του Ν. 2367/1995. 

2. Τις διατάξεις του άρθρου δεύτερου του Ν. 2155/ 

1993 «Κύρωση Συμφωνίας για τον Ευρωπαϊκό Οικονο¬ 
μικό Χώρο (ΕΟΧ) μετά πρωτοκόλλων, δηλώσεων, παραρ¬ 
τημάτων, προσαρτημάτων και πρακτικών αυτής και του 
πρωτοκόλλου προσαρμογής της Συμφωνίας γιατον ΕΟΧ 
μετά των παραρτημάτων τελικής πράξης και πρακτικών 
αυτού» (Α’ 104). 

3. Τις διατάξεις του άρθρου δευτέρου του Ν. 2272/ 

1994 (ΦΕΚ Α’ 230) «Κύρωση Συνθήκης μεταξύ του Βασι¬ 
λείου του Βελγίου και του Βασιλείου της Νορβηγίας, της 
Δημοκρατίας της Αυστρίας, της Δημοκρατίας της 
Φιλανδίας, του Βασιλείου της Σουηδίας. 

4. Την παράγραφο 10 του άρθρου 5 του Ν.Δ. 4109/60 
«περί τροποποιήσεως και συμπληρώσεως της περί ΕΟΤ 
νομοθεσίας και άλλων τινών διατάξεων» (ΦΕΚ 153/Α/ 
29.9.60). 

5. Τις διατάξεις του Π.Δ. 27/96 (ΦΕΚ 19/Α/1.2.96) περί 
συγχώνευσης των Υπουργείων τουρισμού, Βιομηχανίας- 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

6 . Τις διατάξεις του Π.Δ. 29/96 (ΦΕΚ 20/Α/12.2.96) περί 
διορισμού Υπουργού Ανάπτυξης και Υφυπουργών. 

7. Την υπ’ αριθ. 522/21.11.1994 εισήγηση του Γενικού 
Γ ραμματέα ΕΟΤ. 

8 . Την υπ’ αριθ. 492/22.11.94 απόφαση του Διοικητικού 
Συμβουλίου του ΕΟΤ. 

9. Τις διατάξεις του άρθρου 27 του Ν. 2081/1992 (ΦΕΚ 
Α’ 154) που προσέθεσε το άρθρο 29Ατου Ν. 1558/1985 
(ΦΕΚ Α’137). 

10. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

11. Την υπ’ αριθ. 292/1996 γνωμοδότηση του Συμβουλίου 
Επικράτειας, μετά από πρόταση του Υπουργού Εθνικής 

Οικονομίας και της Υπουργού Ανάπτυξης, αποφασίζουμε: 

Άρθρο 1 

Το παρόν Προεδρικό Διάταγμα έχει σκοπό: 

α) την τροποποίηση της παρ. 4 του άρθρου 1 του Ν. 
710/77, όπως τροποποιήθηκε και ισχύει με το άρθρο 2 του 
Π.Δ. 273/93 και 

β) την τροποποίηση της παραγράφου 5 του άρθρου 1 
του Ν. 710/77, που προστέθηκε με το άρθρο 2 του Π.Δ. 
273/1993. 

Άρθρο 2 

α) Η παρ. 4 του άρθρου 1 του Ν. 710/77, όπως τροπο¬ 
ποιήθηκε και ισχύει με το άρθρο 2 του Π.Δ. 273/93 τρο¬ 
ποποιείται ως ακολούθως: 

• Ξεναγός υπήκοος κράτους-μέλους της Ευρωπαϊκής 
Ενώσεως και κράτους-μέλους της ΕΖΕΣ πλην Ελβετίας, 
δικαιούται να παρέχει υπηρεσίες ξεναγού στην Ελλάδα, 
όταν συνοδεύει ομάδα τουριστών προερχομένη από 
κράτος μέλος του Ευρωπαϊκού Οικονομικού Χώρου, κα¬ 
τά την πραγματοποίηση ενός οργανωμένου ταξιδιού, ο¬ 
ρισμένης χρονικής διάρκειας και καθορισμένης διαδρο¬ 
μής σε χώρους πλην μουσείων και ιστορικών μνη μείων, ό¬ 
πως αυτοί ορίζονται από την κείμενη νομοθεσία. 

β) Το τελευταίο εδάφιο της προστεθείσης με το άρθρο 
2του Π.Δ. 273 / 1993 παραγράφου 5του άρθρου 1 του Ν. 
710/77 αντικαθίσταται ως ακολούθως: 

• Ο εν λόγω ξεναγός θα πρέπει να φέρει επίσημη με¬ 
τάφραση, από τις αρμόδιες αρχές του κράτους μέλους 
καταγωγής ή προελεύσεώς του, των ως άνω δικαιολογη- 
τικών, την οποία οφείλει να παρουσιάσει οποτεδήποτε 
του ζητηθεί από όργανο εξουσιοδοτημένο προς το σκο¬ 
πό αυτό, σύμφωνα με την εκάστοτε ισχύουσα νομοθεσία. 

Άρθρο 3 

Το παρόν Π ροεδρικό Διάταγμα αρχίζει να ισχύει από τη 
δημοσίευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 2 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 341 (5) 

Αντικατάσταση του παραρτήματος άρθρου 4 του Προ¬ 
εδρικού Διατάγματος 161/1992 «Διαμετακόμιση φυσι¬ 
κού αερίου μέσω μεγάλων δικτύων μεταφοράς υψηλής 
πίεσης σε εναρμόνιση προς την Οδηγίατου Συμβουλίου 
των Ευρωπαϊκών Κοινοτήτων 91/296/ΕΟΚ της 31 Μαΐου 
1991» (ΦΕΚ74/Α/12.5.1992) σε συμμόρφωση προς την 
Οδηγία της Επιτροπής των Ευρωπαϊκών Κοινοτήτων 
95/49/ΕΚ της 26ης Σεπτεμβρίου 1995, όπως αυτό αντι- 
καταστάθηκε με το άρθρο 1 του Προεδρικού Διατάγ¬ 
ματος 450/1995 (ΦΕΚ 263/Α/ 29.12.1995). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 4 παρ. 1 και 2 του Ν. 
1338/1983 «Εφαρμογή του Κοινοτικού Δικαίου» (ΦΕΚ 
34/Α/17.3.1983), όπως το άρθρο αυτό αντικαταστάθηκε 


με το άρθρο 6 παρ. 4 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και τις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (ΦΕΚ70/Α/ 
21.5.1984) και τροποποιήθηκε από το άρθρο 7 του Νόμου 
1775/1988 «Εταιρείες παροχής επιχειρηματικού κεφα¬ 
λαίου» (ΦΕΚ 101/Α/24.5.1988), το άρθρο 31 του Ν. 
2076/1992 «Ανάληψη και άσκηση δραστηριότητας πιστω¬ 
τικών ιδρυμάτων» (ΦΕΚ 130/Α/1.8.1992) και το άρθρο 19 
του Ν. 2367/1995 «Νέοι χρηματοπιστωτικοί θεσμοί» (ΦΕΚ 
261 /Α/29.12.1995) καθώς και τις διατάξεις του άρθρου 65 
του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (ΦΕΚ 101 /Α/31.7.1990). 

β. Το Π.Δ. 27/96 Συγχώνευση των Υπουργείων 
Τουρισμού, Βιομηχανίας - Ενέργειας και Τεχνολογίας και 
Εμπορίου στο Υπουργείο Ανάπτυξης (ΦΕΚ 19/Α/1996). 

γ. Την 440/1996 γνωμοδότηση του Συμβουλίου της 
Επικράτειας μετά από πρόταση των Υπουργών Ανά¬ 
πτυξης και Εθνικής Οικονομίας, αποφασίζουμε: 


Άρθρο 1 

Το παράρτημα του άρθρου 4 του Προεδρικού Διατάγ¬ 
ματος 161/1992, που περιέχει τον κατάλογο των φορέων 
και δικτύων αεριαγωγών υψηλής πίεσης, όπως αυτό αντι- 
καταστάθηκε με το άρθρο 1 του Προεδρικού Διατάγ¬ 
ματος 450 (ΦΕΚ 263/Α/29.12.1995) αντικαθίσταται ως α¬ 
κολούθως: 

ΠΑΡΑΡΤΗΜΑ 

Κατάλογος των φορέων και των δικτύων αεριαγωγών υ¬ 
ψηλής πίεσης 

Κράτος Μέλος 

Φορέας 

Γ ερμανία 

ΒαγθτηςαδΟπιόΗ 

ΒΕΒ Ετάςαε υπό ΕτάοΙ ΟτηόΗ 

Ετάςαδ νβτΚαυίε-ΟθδθΙΙεοάαίΙ σιόΗ 
Οαε-υηίοη ΟπιόΗ 

ΜοβίΙ Εγ 0935 - ΕτάοΙ ΟτηόΗ 

ΡυΙΐΓ935 Α<3 

5331" ΡβΠΤ933 ΑΟ 

Τ1τγ55θη935 θπιόΗ 
ν 6 ΤΘίηΪ 9 ΐβ Ε1βΙ<Ιπζίΐ3ΐ5ννβιΊ<β 
ννθ3«3ΐθΑ(3 (\/Ε\Λ/) 

\Λ/θ5ΐί3ΐί50ήθ ΡΘΤΠ933 ΑΘ 

Ε1Λ/ΑΟ, Νυι·ηβθΓ 9 

633ν6Γ3θΓ9υη9 8υάάθυΐ3θΙτΐ3ηά 
δοΝθ3νν39 ΑΟ 

Τ1τυ93 ΑΟ 

νθΓόυηάηβΙζ 035 ΑΟ 
\Λ/ίη93δ ΟπιόΗ 

Βέλγιο 

0Ϊ51ΓΪ93Ζ 5Α 

Δανία 

03Π3ΐ< Ν3ίϋΓ93δ Α/3 

Ισπανία 

Επιρτθ53 Ν3θίοη3ΐ άβ 033 3Α 
(ΕΝΑΟΑ3) 

033 Ν3ΐυτ3ΐ 5ϋΟ, 3Α 

035 άβ ΕυβΙοάί 

Ελλάδα 

ΔΕΠΑ 

Λουξεμβούργο 

50ΤΕ0 

Κάτω Χώρες 

Νν Νβάβτΐ3ηά5β 033υηίβ 

Ιταλία 

5η3πι 5ρΑ 

Εάώοη 033 5ρΑ 

3οοίβΐ3 θ33θάοΐίί άβΙ 

Μβζζο 9 ίθΓηο 5ρΑ 




Γαλλία 


Ηνωμένο Βασίλειο 
Ιρλανδία 
Αυστρία 
Σουηδία 

Φινλανδία_ 


Ο&Ζ 06 ΡΓ3Π0Θ 

5Ν650 

Οοιτιραςπίθ ίΓΒποαίδθ άυ πίθίΓιβηθ 
(ΟΕΡΕΜ) 

ΒπΙίεΓι 035 
ΙΠδΓΐ 635 Βθ3Γδ 
ΟΜνΑΟ 

\/3«θηί3ΐΙ Ν3ΐυΓ935 ΑΒ 
5γδς35 ΑΒ 

Ν65Ϊ6 Ον _ 

Άρθρο 2 


Το παρόν Προεδρικό Διάταγμα αρχίζει να ισχύει από τη 
δημοσίευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Προεδρικού Διατάγματος. 


Αθήνα, 5 Σεπτεμβρίου 1996 


θαλάσσης ή σε παράκτια ταχέα περιπολικά σκάφη». 

2. Το τρίτο εδάφιο της περίπτωσης (δ) της παραγράφου 
1 του άρθρου 2του Π.Δ. 407/95 αντικαθίστανται ως εξής: 

«Η Β’ τάξη σε Πλοιάρχους ΛΣ, Αντιπλοιάρχους ΛΣ και 
Πλωτάρχες ΛΣ που υπηρέτησαν σε Διευθύνσεις και 
Υπηρεσίες ΥΕΝ για δύο (2) έτη τουλάχιστον στους βαθ¬ 
μούς αυτούς». 

3. Η παράγραφος 2του άρθρου 2 του Π.Δ. 407/95 αντι¬ 
καθίσταται ως εξής: 

«Όσοι υπάγονται στις διατάξεις των περιπτώσεων (γ), 
(δ) και (ε) της προηγούμενης παραγράφου για την απο¬ 
νομή των διαμνημονεύσεων απαιτείται επιπλέον, να έχουν 
εγγράφει από τα αρμόδια Συμβούλια Κρίσεων στην τε¬ 
λευταία κρίση, στους πίνακες προακτέων, ενώ για όσους 
υπάγονται στη διάταξη της περίπτωσης (β) απαιτείται να 
μην έχουν κριθεί δυσμενώς». 

Άρθρο 2 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 

-► 


ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 342 (6) 

Τροποποίηση διατάξεωντου Π.Δ. 407/95 «Ηθικές αμοιβές 
διαμνημονεύσεων Αξιωματικών Λιμενικού Σώματος» 
(Α’ 228). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1 .Το άρθρο 8 του Ν. 2329/95 (Α’ 172) «Ρύθμιση θεμάτων 
προσωπικού ΛΣ και άλλες διατάξεις». 

2. Το άρθρο 29Ατου Ν. 1558/85 όπως προστέθηκε μετο 

άρθρο 27 του Ν. 2081/92 (Α’154). 

3. Το γεγονός ότι από τις διατάξεις του παρόντος δια¬ 
τάγματος δεν προκύπτει δαπάνη σε βάρος του κρατικού 
προϋπολογισμού. 

4. Την με αριθ. 477/96 γνωμοδότηση του Συμβουλίου 
της Επικράτειας ύστερα από πρόταση του Υπουργού 
Εμπορικής Ναυτιλίας, αποφασίζουμε: 


Άρθρο 1 

1. Το τρίτο και τέταρτο εδάφιο της περίπτωσης (γ) της 
παραγράφου 1 του άρθρου 2 του Π.Δ. 407/95 «Ηθικές α¬ 
μοιβές διαμνημονεύσεων αξιωματικών Λιμενικού Σώ¬ 
ματος» (Α’ 228) αντικαθίστανται ως εξής: 

«Η Β’ τάξη απονέμεται σε Πλοιάρχους, Αντιπλοιάρχους 
και Πλωτάρχες ΛΣ που υπηρέτησαν στους βαθμούς αυ¬ 
τούς τουλάχιστον δύο (2) έτη, ως Λιμενάρχες ή Διοικητές 
μεμονωμένων ανωτέρων σχολών Εμπορικού Ναυτικού ή 
Υπολιμενάρχες σε Κεντρικά Λιμεναρχεία ή Διοικητές της 
Σχολής Λιμενοφυλάκων, της Υπηρεσίας Εναερίων 
Μέσων, της Μονάδας Υποβρυχίων Αποστολών, των 
Κλιμακίων Ειδικών Αποστολών ή Διοικητές Λιμενικής 
Αστυνομίαςτου Κεντρικού Λιμεναρχείου Πειραιά ή Διοι¬ 
κητές Λιμενικών Τ μημάτων. 

Η Γ’ τάξη απονέμεται σε Υποπλοιάρχους ΛΣ μετά τη συ¬ 
μπλήρωση ενός (1) έτους στο βαθμό αυτό, που υπηρέτη¬ 
σαν για δύο (2) χρόνια τουλάχιστον σε οποιοδήποτε βαθ¬ 
μό Αξιωματικού ΛΣ ως Λιμενάρχες ή Υπολιμενάρχες σε 
Κεντρικά Λιμεναρχεία ή Διοικητές Λιμενικών Τμημάτων ή 
Κυβερνήτες ή Α’ Μηχανικοί σε περιπολικά πλοία ανοικτής 


Το τελευταίο εδάφιο της παραγράφου 5 του άρθρου 3 
του Π.Δ. 407/95 αντικαθίσταται ως εξής: 

«Η τάξη της διαμνημόνευσης υποδηλώνεται μετην προ¬ 
σάρτηση στην ταινία και στη διεμβολή του χιτωνίου επί¬ 
χρυσης ή επάργυρης άγκυρας». 

Άρθρο 3 

1. Η παράγραφος 1, του άρθρου 4του Π.Δ. 407/95 αντι¬ 
καθίσταται ως εξής: , 

«Η απονομή των μεταλλίων συνοδεύεται και από δίπλω¬ 
μα που έχει σήμα ορθογωνίου παραλληλογράμμου δια¬ 
στάσεων τετρακοσίων είκοσι επί διακοσίων ενενήντα πέ¬ 
ντε (420 χ 295) χιλιοστώντου μέτρου. Στις διαστάσεις αυ¬ 
τές περιλαμβάνονται και οι λευκές λωρίδες που είναι 
περιμετρικά του μαιάνδρου. Το πλάτος των λευκών λωρί¬ 
δων είναι 34 χιλιοστά για το πάνω μέρος και 50 χιλιοστά 
για δεξιά και αριστερά του διπλώματος. Το πλάτος του 
μαιάνδρου είναι 8 χιλιοστά. Εξωτερικά του μαιάνδρου το¬ 
ποθετείται λωρίδα χρώματος θαλασσί, πλάτους 8 
χιλιοστών». 

2. Το δεύτερο εδάφιο της παραγράφου 4 του άρθρου 4 
του Π.Δ. 407/95 αντικαθίσταται ως εξής: 

«Το πλάτος της οριζόντιας πλευράς για το μετάλλιο της 
Αρχηγίας και η διάμετρος για τα λοιπά μετάλλια είναι 28 
χιλιοστά». 

3. Το πρώτο εδάφιο της παραγράφου 5 του άρθρου 4 
του Π.Δ. 407/95 αντικαθίσταται ως εξής: 

«Στη μέση και κάτω από το μετάλλιο απεικονίζεται το έμ- 
βληματου Λιμενικού Σώματος το οποίο καλύπτειτο ένα έ¬ 
κτο (1/6) σχεδόν της επιφάνειας του διπλώματος». 

Άρθρο 4 

Η περίπτωση (α) της παραγράφου 1 του άρθρου 5 του 
Π.Δ. 407/95 αντικαθίσταται ως εξής: 

«(α) Τακτικάτο μήνα Νοέμβριο». 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 3 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



